b"\n_START_ARTICLE_\nMe Against the Music\n_START_SECTION_\nOzadje in pisanje\n_START_PARAGRAPH_\nAmeri\xc5\xa1ka producenta Christopher\xc2\xa0\xc2\xbbTricky\xc2\xab\xc2\xa0Stewart in Penelope Magnet, ki sta prepoznavna pod skupnim imenom RedZone Entertainment, sta Britney Spears predstavila tretjo pesem, ki sta jo napisala in producirala, imenovano\xc2\xa0\xc2\xbbPop Culture Whore\xc2\xab. \xc4\x8ceprav je bila pesem njenim mened\xc5\xbeerjem v\xc5\xa1e\xc4\x8d, jo je Britney Spears, saj naj bi bila\xc2\xa0\xc2\xbbzani\xc4\x8d\xc2\xab. Potem, ko sta nekaj \xc4\x8dasa pre\xc5\xbeivela z njo v no\xc4\x8di v New York Cityju, saj sta \xc5\xbeelela\xc2\xa0\xc2\xbbvstopiti v njen svet\xc2\xab, kot je razlo\xc5\xbeila Penelope Magnet, jima je bilo la\xc5\xbeje\xc2\xa0\xc2\xbbresni\xc4\x8dno pisati in vedeti, kaj bi rekla in \xc4\x8desa ne, spoznati njen resni\xc4\x8dni zna\xc4\x8daj\xc2\xab. Christopher Stewart in Penelope Magnet sta pri\xc4\x8dela delati na osnutku za pesem\xc2\xa0\xc2\xbbMe Against the Music\xc2\xab; Christopher Stewart se je domislil celotne pesmi, Penelope Magnet pa je napisala klavirsko melodijo in del besedila. Potem, ko ga je Christian Stewart prosil, da se mu pridru\xc5\xbei pri pisanju pesmi za Britney Spears, je pri projektu pri\xc4\x8del sodelovati tudi ameri\xc5\xa1ki producent The-Dream. Razlo\xc5\xbeil je:\xc2\xa0\xc2\xbbEnostavno sem se \xc5\xbeelel vplesti v tisti posel. Sem v Atlanti in se vozim domov v kadilaku iz leta 1992, ko mi nenadoma zazvoni telefon [...] Po pogovoru odlo\xc5\xbeim in za\xc4\x8dnem spu\xc5\xa1\xc4\x8dati vesele zvoke.\xc2\xab Med snemalno sejo je, kot je povedal Christopher Stewart, za tri dneve odpovedal sistem prezra\xc4\x8devanja, vendar se Britney Spears\xc2\xa0\xc2\xbbni prito\xc5\xbeevala ali kaj takega in zdelo se mi je, da je do tja, kjer je zdaj, prilezla z razlogom.\xc2\xab_NEWLINE_Na vajah za njun nastop na podelitvi nagrad MTV Video Music Awards leta 2003 je Britney Spears Madonni zapela dokon\xc4\x8dano verzijo pesmi\xc2\xa0\xc2\xbbMe Against the Music\xc2\xab. Potem, ko je Madonna dejala, da ji je pesem v\xc5\xa1e\xc4\x8d, jo je Britney Spears vpra\xc5\xa1ala, \xc4\x8de bi posnela duet pesmi z njo. RedZone je osnutek pesmi\xc2\xa0\xc2\xbbMe Against the Music\xc2\xab\xc2\xa0poslal Madonni, ki je sama posnela in uredila svoje vokale, s \xc4\x8dimer so pesem spremenili v duet. Britney Spears, ki je bila tudi sama \xc5\xbee ve\xc4\x8d let velika Madonnina obo\xc5\xbeevalka, je bila\xc2\xa0\xc2\xbbve\xc4\x8d kot le presene\xc4\x8dena\xc2\xab, ko je sli\xc5\xa1ala njen del pesmi. Dejala je:\xc2\xa0\xc2\xbbProsila sem jo samo, da bi naredila majhno stvar, vendar se je temu resni\xc4\x8dno posvetila. Veliko stvari je izbolj\xc5\xa1ala.\xc2\xab\xc2\xa0Zalo\xc5\xbeba Jive Records je upala, da bodo kot prvi singl z albuma izdali pesem\xc2\xa0\xc2\xbbOutrageous\xc2\xab, vendar se je Britney Spears odlo\xc4\x8dila za pesem\xc2\xa0\xc2\xbbMe Against the Music\xc2\xab. Potem, ko je pesem prvi\xc4\x8d izvedla na otvoritvi iger NFL leta 2003, Britney Spears ni \xc5\xbeelela odgovoriti na vpra\xc5\xa1anje, ali bo pesem prvi singl z albuma, vendar je povedala, da\xc2\xa0\xc2\xbbso v pesmi skrita neka presene\xc4\x8denja, ki prihajajo na povr\xc5\xa1je in to me zelo veseli.\xc2\xab 16. septembra 2003 so potrdili, da bo pesem\xc2\xa0\xc2\xbbMe Against the Music\xc2\xab\xc2\xa0iz\xc5\xa1la kot prvi singl z albuma In the Zone. 30. septembra 2003 so singl poslali ameri\xc5\xa1kim radijem.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbMe Against the Music\xc2\xab\xc2\xa0je dance-pop pesem z nekaterimi elementi hip hopa in funka ter z veliko poudarka na kitarah. Pesem, ki jo poje tudi Madonna, je bila kot duet sestavljena \xc5\xa1ele potem, ko je slednja sama posnela svoje vokale. Britney Spears in Madonna med pesmijo izmeni\xc4\x8dno pojeta verze, del pesmi pa Madonna zapoje samostojno. Christopher Stewart je petje v pesmi opisal kot\xc2\xa0\xc2\xbbna pol rapanje, na pol petje\xc2\xab, pesem samo pa kot\xc2\xa0\xc2\xbbzelo ritmi\xc4\x8dno\xc2\xab. Po podatkih spletne strani Musicnotes.com, ki je v lasti podjetja Hal Leonard Corporation, se vokali Britney Spears in Madonne v pesmi\xc2\xa0\xc2\xbbMe Against the Music\xc2\xab\xc2\xa0raztezajo od F\xe2\x82\x83 do B\xe2\x82\x84. Gavin Mueller iz revije Stylus je vokale Britney Spears v tej pesmi opisal kot\xc2\xa0\xc2\xbbprivla\xc4\x8dne in soparne\xc2\xab\xc2\xa0ter jih primerjal z vokali Princa._NEWLINE_V pesmi Britney Spears in Madonna prepevata o u\xc5\xbeitkih ob spro\xc5\xa1\xc4\x8danju na plesi\xc5\xa1\xc4\x8du, kar opi\xc5\xa1eta z besedami:\xc2\xa0\xc2\xbbSem ob mikrofonu / Posku\xc5\xa1am prevzeti glasbo / Je kot tekmovanje\xc2\xab\xc2\xa0(\xc2\xbbI'm up against the speaker / Trying to take on the music / It's like a competition\xc2\xab). Ob opisovanju besedila pesmi je Britney Spears dejala:\xc2\xa0\xc2\xbbV osnovi govori o zabavi v klubu, kjer se lahko sprosti\xc5\xa1 in se bori\xc5\xa1 s komerkoli, morda tudi z glasbo.\xc2\xab Penelope Magnet je nadaljevala:\xc2\xa0\xc2\xbbJe, kot da bi sli\xc5\xa1ali glasbo in posku\xc5\xa1ali plesati ob pesmi, poslu\xc5\xa1ati njen ritem ali pa zraven brenkati na kitaro. Je, kot da bi bila v klubu in se izgubila v glasbi.\xc2\xab William Shaw iz revije Blender je napisal, da Madonnine verze lahko interpetiramo tudi kot njen strah pred novim talentom, njuno razmerje pa je opisal kot\xc2\xa0\xc2\xbbrazmerje med izku\xc5\xa1enim stra\xc5\xbearjem in mladim novincem.\xc2\xab\n_START_SECTION_\nSprejem kritikov\n_START_PARAGRAPH_\nStephen Thomas Erlewine s spletne strani Allmusic je pesem\xc2\xa0\xc2\xbbMe Against the Music\xc2\xab\xc2\xa0izbral za eno izmed najbolj\xc5\xa1ih pesmi z albuma In the Zone. Caryn Ganz iz revije Spin je pesem ozna\xc4\x8dila za\xc2\xa0\xc2\xbbdobro vrsto Britneyjine hitre plesne himne z veliko poudarka na tolkalih, ki pa se prebijajo \xc4\x8dez vrsto zvokov, ki jih spu\xc5\xa1\xc4\x8da sintetizator.\xc2\xab Dave De Sylvia iz revije Sputnikmusic je napisal:\xc2\xa0\xc2\xbbPoleg mnogih drugih veliko slab\xc5\xa1ih naslovov in refrenov, ki te precej razo\xc4\x8darajo, je pesem idealna za prvo pesem z albuma. Je hitrej\xc5\xa1a dance pesem z dobrim imenom; za kaj \xc5\xa1e lahko prosi\xc5\xa1.\xc2\xab Sal Cinquemani iz revije Slant je pesem ozna\xc4\x8dil za\xc2\xa0\xc2\xbbpo vsej verjetnosti enega izmed Britneyjinih najbolj\xc5\xa1ih trenutkov in enega izmed najhuj\xc5\xa1ih njene mentorice.\xc2\xab. Nick Southall iz revije Stylus je napisal:\xc2\xa0\xc2\xbbOb Madonninem nastopu v pesmi 'Me Against The Music' mi gre na bruhanje (dobesedno - njen nastop ni niti za silo, temve\xc4\x8d vampirski, po\xc4\x8dasi v novem obdobju izgublja krono, kljub temu, da je imela prej ble\xc5\xa1\xc4\x8de\xc4\x8do kariero), vendar vseeno ne more pokvariti pesmi.\xc2\xab Gavin Mueller, tudi novinar revije Stylus, je napisal, da singl\xc2\xa0\xc2\xbbsestavlja zvok, podoben tistim iz premikajo\xc4\x8dih se avtomobilom, \xc4\x8deprav mla\xc4\x8dna Madonna grozi, da bo uni\xc4\x8dila zabavo.\xc2\xab_NEWLINE_Spence D. iz revije IGN je napisal, da je pesem\xc2\xa0\xc2\xbbna za\xc4\x8detku enkratna, vendar jo nazadnje hitro pozabimo, tako kot vse glasbene to\xc4\x8dke s podelitve nagrad MTV Music Video Awards leta 2003, vklju\xc4\x8dno s poljubom.\xc2\xab Jamie Gill s spletne strani Yahoo! Music Radio je napisal:\xc2\xa0\xc2\xbbMadonnin nastop v briliantno naslovljeni, vendar globoko zasanjani pesmi 'Me Against The Music' je bil kot postmoderna \xc5\xa1ala, oblikovana zato, da si vsi poslu\xc5\xa1alci re\xc4\x8dejo: 'V bistvu album American Life ni bil tako slab!'\xc2\xab Medtem, ko je ocenjeval kompilacijo The Singles Collection, je Mayer Nissim s spletne strani Digital Spy napisal, da je pesem\xc2\xa0\xc2\xbbnaj\xc5\xa1ibkej\xc5\xa1a to\xc4\x8dka tega albuma po vsej verjetnosti pesem 'Me Against The Music', ki je bila kljub temu, da vklju\xc4\x8duje tudi Madonno, izpade kot spo\xc5\xa1tljiv zaton glavne \xc5\xbeenske glasbenice in zdi se, kot da s pesmijo naslov 'kraljice popa' predaja dekletu, ki si ga zares zaslu\xc5\xbei.\xc2\xab David Browne iz revije Entertainment Weekly je pesem\xc2\xa0\xc2\xbbMe Against the Music\xc2\xab\xc2\xa0ozna\xc4\x8dil za\xc2\xa0\xc2\xbbnajbolj srame\xc5\xbelijvo to\xc4\x8dko albuma\xc2\xab. Dorian Lynskey iz revije The Guardian je pesem ozna\xc4\x8dil za\xc2\xa0\xc2\xbbnajbolj ki\xc4\x8dasto pesem z albuma\xc2\xab. Jon Pareles iz revije Rolling Stone je napisal:\xc2\xa0\xc2\xbbMadonna prvo pesem z albuma, 'Me Against the Music', prika\xc5\xbee kot ogla\xc5\xa1evanje prihod Britney Spears na klubsko sceno.\xc2\xab_NEWLINE_Larry Flick iz revije The Advocate je menil, da je pesem\xc2\xa0\xc2\xbbnadaljevanje pesmi 'Into the Groove'\xc2\xab. Dodal je, da pesem\xc2\xa0\xc2\xbbizstreli poslu\xc5\xa1alce v sodelovanje Britney Spears z najpopularnej\xc5\xa1imi producenti. Kan\xc4\x8dek pesmi namiguje na  Kellyjevo produkcijo hip-hop singla 'Outrageous' ali na pesem 'Girls & Boys' Linde Perry. Namesto tega pa Britney Spears tava skozi temo, pogosto pa vsebuje elemente hip-hop, dance in elektronske glasbene zvrsti.\xc2\xab Ali Fenwick iz revije The Johns Hopkins News-Letter je napisala:\xc2\xa0\xc2\xbbNamesto, da bi ustvarila nekaj akcije v duetu z Madonno, Britney Spears iz pesmi 'Me Against The Music' ni naredila plesne uspe\xc5\xa1nice, hkrati pa ne vklju\xc4\x8duje dovolj popa za uspe\xc5\xa1nico.\xc2\xab Linda McGee s spletne strani RT\xc3\x89.ie je napisala, da \xc4\x8deprav je ve\xc4\x8dji del albuma In the Zone\xc2\xa0\xc2\xbbsimpati\xc4\x8den\xc2\xab,\xc2\xa0\xc2\xbbsingli, kot je 'Me Against The Music', ne ka\xc5\xbeejo veliko potenciala.\xc2\xab Kelefa Sanneh iz revije The New York Times je singl ozna\xc4\x8dila za\xc2\xa0\xc2\xbb\xc4\x8duda\xc5\xa1ko, prenatrpano pesem in ne serijo zvokov z zabave.\xc2\xab Mim Udovitch iz revije Blender je pesem\xc2\xa0\xc2\xbbMe Against the Music\xc2\xab\xc2\xa0ozna\xc4\x8dila za\xc2\xa0\xc2\xbbneumno\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\n25. oktobra 2003 je pesem\xc2\xa0\xc2\xbbMe Against the Music\xc2\xab\xc2\xa0debitirala na petdesetem mestu glasbene lestvice Billboard Hot 100. To je bila deseta uspe\xc5\xa1nica Britney Spears, ki se je uvrstila na lestvico ter prva, ki jo je napisala sama. Pesem\xc2\xa0\xc2\xbbMe Against the Music\xc2\xab\xc2\xa0je prva Madonnina pesem, ki je zasedla eno izmed prvih petdesetih mest v dvajsetih letih, po pesmi\xc2\xa0\xc2\xbbHoliday\xc2\xab, ki se je na lestvico uvrstila 29. oktobra 1983. Bila je tudi prva Madonnina pesem, pri kateri Madonna ni bila samostojna izvajalka, v zgodovini, ki se je uvrstila na lestvico in njena prva pesem, ki je ni producirala sama, od pesmi\xc2\xa0\xc2\xbbLove Don't Live Here Anymore\xc2\xab, izdane leta 1996. 29. novembra 2003 je pesem\xc2\xa0\xc2\xbbMe Against the Music\xc2\xab\xc2\xa0na lestvici zasedla petintrideseto mesto. Poleg tega je pesem zasedla prvo mesto lestvice Hot Dance Club Songs in enajsto mesto lestvice Pop Songs. Pesem je leta 2004 prejela nagrado Billboard Music Awards v kategoriji za\xc2\xa0\xc2\xbbnajbolj\xc5\xa1i dance singl leta\xc2\xab. Po podatkih organizacije Nielsen Soundscan je singl prodal 60.000 fizi\xc4\x8dnih izvodov in 250.000 digitalnih kopij. Pesem\xc2\xa0\xc2\xbbMe Against the Music\xc2\xab\xc2\xa0je zasedla tudi drugo mesto na kanadski glasbeni lestvici._NEWLINE_V Avstraliji je 17. novembra 2003 pesem\xc2\xa0\xc2\xbbMe Against the Music\xc2\xab\xc2\xa0debitirala na vrhu dr\xc5\xbeavne glasbene lestvice, kjer je nadomestila pesem Kylie Minogue,\xc2\xa0\xc2\xbbSlow\xc2\xab, in tam ostala \xc5\xa1e dva tedna. Nazadnje je pesem prejela platinasto certifikacijo s strani organizacije Australian Recording Industry Association (ARIA) za 70.000 prodanih kopij izvodov. 24. novembra leta 2003 je pesem zasedla trinajsto mesto na novozelandski lestvici. Pesem\xc2\xa0\xc2\xbbMe Against the Music\xc2\xab\xc2\xa0je 16. novembra 2003 debitirala na drugem mestu britanske glasbene lestvice; bolje se je prodajala samo pesem\xc2\xa0\xc2\xbbCrashed the Wedding\xc2\xab\xc2\xa0glasbene skupine Busted. Pesem je tako postala najuspe\xc5\xa1nej\xc5\xa1i singl Britney Spears na britanski lestvici po pesmi\xc2\xa0\xc2\xbbI'm Not a Girl, Not Yet a Woman\xc2\xab, izdani aprila leta 2002. Po podatkih organizacije The Official Charts Company je pesem v dr\xc5\xbeavi prodala 240.000 kopij. Pesem\xc2\xa0\xc2\xbbMe Against the Music\xc2\xab\xc2\xa0je pristala tudi na vrhu evropske lestvice, kjer je ostala \xc5\xa1e tri tedne. Singl je zasedel tudi prvo mesto danske, mad\xc5\xbearske in irske glasbene lestvice ter eno izmed prvih petih mest na belgijski (tako na flandrski kot na valonski), \xc4\x8de\xc5\xa1ki, finski, \xc5\xa1vedski, \xc5\xa1vicarski in nizozemski lestvici. Pesem\xc2\xa0\xc2\xbbMe Against the Music\xc2\xab\xc2\xa0je zasedla eno izmed prvih dvajsetih mest na francoski lestvici.\n_START_SECTION_\nRazvoj\n_START_PARAGRAPH_\nSnemanje videospota za pesem\xc2\xa0\xc2\xbbMe Against the Music\xc2\xab\xc2\xa0je trajalo tri dni, posneli pa so ga v oktobru 2003 v studiu Silvercup v Long Island Cityju, New York. Videospot je re\xc5\xbeiral Paul Hunter, ki je razkril, da se na za\xc4\x8detku v videospotu Madonna in Britney Spears nikoli nista pojavili skupaj, vendar so zgodbo nazadnje spremenili. Britney Spears naj bi bila oble\xc4\x8dena v \xc4\x8drno obleko, Madonna pa v belo trenirko. Britney Spears je povedala:\xc2\xa0\xc2\xbbVideospot je veliko bolj \xc4\x8dustven, kot moja prej\xc5\xa1nja dela [...] To je prvi videospot za pesem, ki je nisem zapela sama in dobila sem Madonno. Zelo zanimivo je videti dva tako razli\xc4\x8dna stila skupaj.\xc2\xab Koreografijo za videospot je sestavil Kevin Tancharoen. Na avtomobil, uporabljen v videospotu, Mazdo RX-8, se je po snemanju Britney Spears podpisala in ga donirala v dobrodelne namene organizaciji Britney Spears Foundation. Leta 2009 je Paul Hunter za MTV News govoril o videospotu.\xc2\xa0\xc2\xbbMadonna je ikona zgodnje generacije,\xc2\xab\xc2\xa0je dejal.\xc2\xa0\xc2\xbbBritney pa ikona nove generacije. Takrat je bila na vrhu [...] Zato mi je to, da sem oba svetova zdru\xc5\xbeil v enem videospotu predstavljalo izziv. \xc5\xbdelel sem, da je vse skupaj podobno igri med mi\xc5\xa1ijo in ma\xc4\x8dko, majhni predigri med Britney in Madonno ter tako malce dra\xc5\xbei ob\xc4\x8dinstvo.\xc2\xab\n_START_SECTION_\nZgodba\n_START_PARAGRAPH_\nVideospot se pri\xc4\x8dne z Britney Spears, ki parkira svoj \xc5\xa1portni avtomobil in odide v no\xc4\x8dni klub v New Yorku. Vstopi v leseno sobo z veliko\xc2\xa0\xc2\xbbpopularnimi ljudmi\xc2\xab\xc2\xa0z ro\xc5\xbenatimi in vijoli\xc4\x8dnimi lasmi, ki dihajo s pomo\xc4\x8djo rezervoarja kisika. Madonna, ki je v sobi z veliko mo\xc5\xa1kimi, ki kadijo cigare, jo opazuje preko televizijskih monitorjev v klubu. Nosi belo obleko ter denarnico, ki simbolizira njeno mo\xc4\x8d. Njena obleka, ki se ji tesno prilega, posebno v pasu, s \xc4\x8dimer razkrijejo, da je Madonnino telo \xc5\xbeenstveno in ne mo\xc5\xa1ko. \xc4\x8ceprav sobi lo\xc4\x8duje stena, se za\xc4\x8dutita in ple\xc5\xa1eta na enako koreografijo. Julie Andsager, avtorica knjige Sex in consumer culture (2006), je napisala, da ta del videospota namiguje na to, da sta pevki v romanti\xc4\x8dnem razmerju._NEWLINE_Nato je Britney Spears izvedla zapleteno plesno to\xc4\x8dko znotraj \xc4\x8drne sobe, popisane z grafiti, okoli nje pa sta zraven \xc5\xbeeleznega posteljnega okvirja plesali \xc5\xa1e dve spremljevalni plesalki. Britney Spears nato pri\xc4\x8dne loviti Madonno po leseni sobi in slednja vstopi v sobo, pokrito z odpadnim listjem ter nekaj \xc4\x8dasa sedi na gugalnici. Ko sobo najde Britney Spears, Madonne v njej \xc5\xbee ni ve\xc4\x8d. V videospotu Madonna izgubi svojo simboli\xc4\x8dno mo\xc4\x8d in postane bolj o\xc4\x8ditno \xc5\xbeenstvena ter \xc5\xbeensko dru\xc5\xbeabna. \xc4\x8ceprav se takoj zazdi, da Britney Spears postane mo\xc4\x8dnej\xc5\xa1a, si Madonna opomore in se ponovno pri\xc4\x8dne dru\xc5\xbeiti z mo\xc5\xa1kimi s cigarami. Britney Spears se nato znajde v isti sobi z Madonno, ki jo pritisne ob steno in Madonna tik preden se poljubita, izgine. Videospot se kon\xc4\x8da z Madonninim smehom, ki se ga sli\xc5\xa1i v ozadju.\n_START_SECTION_\nIzzid in sprejem\n_START_PARAGRAPH_\nVideospot se je na televiziji premierno predvajal v oddaji Making the Video 21. oktobra 2003 v 23:00. Na spletu se je premierno predvajal na spletni strani Yahoo! Music. V prvih petih dneh si ga je ogledalo dva milijona ljudi. Videospot je pristal na prvem mestu lestvice AOL-ovih najve\xc4\x8dkrat ogledanih videospotov, saj si ga je ogledalo 3.356.007 milijonov ljudi. Januarja 2004 je zopet pristal na vrhu te lestvice, tokrat z 1.198.920 ogledi. Jocelyn Vena iz MTV-ja je napisala:\xc2\xa0\xc2\xbbStrani so se zamenjale - sre\xc4\x8dali sta se dve izmed najvplivnej\xc5\xa1ih pop div vseh \xc4\x8dasov. [...] Superzvezdnici ob\xc4\x8dinstvo (in druga drugo) mu\xc4\x8dita z umazanim videospotom.\xc2\xab Antonella Lazzeri iz revije The Sun je komentirala:\xc2\xa0\xc2\xbbSamo nekaj tednov po poljubljanju na podelitvi nagrad  MTV Video Music Awards se zdru\xc5\xbeita za \xc5\xa1e eno kontroverzno delo. [...] Videospot pristane na vrhuncu, ko Britney Madonno pritisne ob steno in Madonna [...] izgine tik pred poljubom.\xc2\xab_NEWLINE_Julie Andsager je dejala, da se strategija\xc2\xa0\xc2\xbbizpolnjevanja fantazij\xc2\xab\xc2\xa0nadaljuje s poljubom Madonne in Britney Spears v videospotu za pesem\xc2\xa0\xc2\xbbMe Against the Music\xc2\xab, k \xc4\x8demur pa je dodala:\xc2\xa0\xc2\xbbMorda je njena seksualnost malce preve\xc4\x8d ekstremna - vsaj za televizijo in njenih dvaindvajset let\xc2\xab. Laurenz Volkmann je napisal, da prika\xc5\xbee popolnoma druga\xc4\x8den vidik na razli\xc4\x8dne \xc5\xbeenske vloge med\xc2\xa0\xc2\xbbmlaj\xc5\xa1o\xc2\xab\xc2\xa0in\xc2\xa0\xc2\xbbstarej\xc5\xa1o\xc2\xab\xc2\xa0\xc5\xbeensko. Pisateljica Judith Ann Peraino je komentirala:\xc2\xa0\xc2\xbbLeta 1963 je Judy Garland Barbro Streisand vzela pod svoje okrilje in jo svetu predstavila kot odli\xc4\x8dno glasbenico in ikono gejev; leta 2003 je Madonna Britney Spears vzela pod okrilje kot ikono gejev in polimorfne spolnosti.\xc2\xab\n_START_SECTION_\nNastopi v \xc5\xbeivo\n_START_PARAGRAPH_\nBritney Spears je, oble\xc4\x8dena v \xc4\x8drne nogometne hla\xc4\x8de, belo-\xc4\x8drno majico in \xc5\xa1kornje znamke Reebok, s pesmijo\xc2\xa0\xc2\xbbMe Against the Music\xc2\xab\xc2\xa0nastopila na otvoritvi iger NFL 4. septembra 2003 v nakupovalnem centru National Mall. Po nastopu s to pesmijo je izvedla \xc5\xa1e singla\xc2\xa0\xc2\xbb...Baby One More Time\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab, v izvedbo slednjih pa je bilo vklju\xc4\x8denih veliko ve\xc4\x8d pirotehni\xc4\x8dnih u\xc4\x8dinkov. Njena obla\xc4\x8dila so kasneje darovali v dobrodelne namene organizaciji Britney Spears Foundation. 14. septembra 2003 je Britney Spears nenapovedano organizirala koncert v no\xc4\x8dnem klubu Rain v hotelu Palms Casino Resort, kjer je izvedla tudi pesem\xc2\xa0\xc2\xbbMe Against the Music\xc2\xab. 18. oktobra 2005 je Britney Spears pesem izvedla v devetindvajseti sezoni ameri\xc5\xa1ke komi\xc4\x8dne oddaje Saturday Night Live. William Shaw iz revije Blender je napisal:\xc2\xa0\xc2\xbbPles in petje sta enkratna, Britney Spears pa je resni\xc4\x8dno v svojem elementu. Ob petju in plesu iz\xc5\xbeareva svojo samozavest. V nekaj sekundah pa njen ble\xc5\xa1\xc4\x8de\xc4\x8di klobuk odpade in njeni svetli lasje se znajdejo vsepovsod, vendar nikoli ne zgre\xc5\xa1i niti koraka. Ko pride do Madonninih vrstic, se ne more upreti, da ne bi pela zraven.\xc2\xab Britney Spears je otvorila podelitev nagrad American Music Awards leta 2003 z nastopom s pesmijo\xc2\xa0\xc2\xbbMe Against the Music\xc2\xab. Pritrjena na \xc5\xbeico je na oder pristala z zraka, oble\xc4\x8dena v zlat pla\xc5\xa1\xc4\x8d, ki pa ga je kmalu slekla in razkrila ro\xc5\xbenato majico, \xc4\x8drne hla\xc4\x8de in \xc4\x8drne \xc5\xa1kornje. Spremljala jo je skupina punk rock plesalcev, oble\xc4\x8denih v svetla obla\xc4\x8dila, skupaj pa so nastopali na odru, ki je zaradi raznih rekvizitov v plamenih, neonskih napisov in velikanskim ekranom v lasvega\xc5\xa1kem stilu._NEWLINE_Britney Spears je pesem izvedla tudi v koncertni specijalki Britney Spears: In the Zone, ki je preko kanala ABC iz\xc5\xa1la 17. novembra leta 2003. Naslednjega dne je Britney Spears pesem izvedla v ameri\xc5\xa1ki glasbeni oddaji Total Request Live na Times Squareu, oble\xc4\x8dena v mo\xc5\xa1ki klobuk in zanjo zna\xc4\x8dilno majico. Pesem\xc2\xa0\xc2\xbbMe Against the Music\xc2\xab\xc2\xa0je izvedla tudi v ameri\xc5\xa1kih oddajah The Tonight Show with Jay Leno 17. novembra in Live with Regis and Kelly 24. novembra 2003. 8. decembra jo je izvedla na bo\xc5\xbei\xc4\x8dni prireditvi v centru Staples. Remix Rishija Richa pesmi\xc2\xa0\xc2\xbbMe Against the Music\xc2\xab\xc2\xa0je Britney Spears leta 2004 izvedla na turneji The Onyx Hotel Tour. Nastop se je pri\xc4\x8del z \xc5\xbeenskim glasom, ki je od\xc5\xa1teval, na ekranu v ozadju pa so se prikazovale razne fotografije Britney Spears, nato pa se je na stopnicah na odru pojavila \xc5\xa1e ona sama. Britney Spears je nosila rde\xc4\x8do obleko, ob koncu nastopa pa je ekran postavljen precej ni\xc5\xbeje. Z odra je od\xc5\xa1la potem, ko so ob\xc4\x8dinstvo zasuli konfeti. Pesem\xc2\xa0\xc2\xbbMe Against the Music\xc2\xab\xc2\xa0je leta 2009 izvedla tudi na turneji The Circus Starring Britney Spears, plesno to\xc4\x8dko, ki je vklju\xc4\x8devala tudi mudre, pa so, kot so dejali ustvarjalci, navdihnili bollywoodski filmi. Britney Spears in plesalci so nosili zelene in zlate ohlapne hla\xc4\x8de. Jim Farber iz revije Daily News je napisal:\xc2\xa0\xc2\xbbNa koncertu, ki vklju\xc4\x8duje sme\xc5\xa1ne bollywoodske plesne to\xc4\x8dke med nastopom s pesmijo 'Me Against The Music,' spominja na pogubni film Revni milijonar.\xc2\xab\n_START_SECTION_\nRazli\xc4\x8dice drugih izvajalcev\n_START_PARAGRAPH_\nLeta 2003 so v bo\xc5\xbei\xc4\x8dni epizodi ameri\xc5\xa1ke televizijske serije MADtv posneli parodijo na videospot za pesem\xc2\xa0\xc2\xbbMe Against the Music\xc2\xab. Lastno verzijo pesmi je posnela tudi francoska glasbena skupina Justice in pesem je kasneje skupaj s singloma\xc2\xa0\xc2\xbbD.A.N.C.E.\xc2\xab\xc2\xa0in\xc2\xa0\xc2\xbbValentine\xc2\xab\xc2\xa0iz\xc5\xa1la na njihovem debitantskem glasbenem albumu \xe2\x80\xa0 (2007). Videospot so kasneje ponovno posneli \xc4\x8dlani igralske zasedbe televizijske serije Glee za epizodo\xc2\xa0\xc2\xbbBritney/Brittany\xc2\xab. Lika Brittany Pierce (Heather Morris) in Santana Lopez (Naya Rivera) med obiskom zobozdravnika dobita lokalno anastezijo. Obe do\xc5\xbeivljata enako halucinacijo, v kateri Heather Morris prevzame vlogo Britney Spears, Naya Rivera pa Madonnino vlogo. Heather Morris je razlo\xc5\xbeila:\xc2\xa0\xc2\xbbMonta\xc5\xbea za pesem 'Me Against the Music' je dobesedno kopija originalnega videospota, izgleda podobno, samo koreografija je prilagojena plesalcem. [...] Je noro.\xc2\xab Ob koncu Britney Spears nadomesti Santana in Brittany potisne ob steno ter oznani, da je vse skupaj le njena fantazija. Britney Spears je pohvalila razli\xc4\x8dico pesmi, saj naj bi\xc2\xa0\xc2\xbbizgledala \xc4\x8disto tako, kot original\xc2\xab\xc2\xa0in dodala:\xc2\xa0\xc2\xbbSantana enkratno opona\xc5\xa1a Madonno.\xc2\xab Pesem se je uvrstila na triindevetdeseto mesto avstralske, \xc5\xa1tiriinpetdeseto mesto kanadske in \xc5\xa1estinpetdeseto mesto ameri\xc5\xa1ke glasbene lestvice."